**ԱՄՓՈՓԱԹԵՐԹ**

**«ԱՌԱՆՑ ՄԱՐԴՈՒ ԿԱՄ ՆՐԱ ՕՐԻՆԱԿԱՆ ՆԵՐԿԱՅԱՑՈՒՑՉԻ ՀԱՄԱՁԱՅՆՈՒԹՅԱՆ ՄԱՐԴՈՒ ԿՅԱՆՔԻՆ ՍՊԱՌՆԱՑՈՂ ՎՏԱՆԳԻ ԴԵՊՔՈՒՄ ԲԺՇԿԱԿԱՆ ՕԳՆՈՒԹՅՈՒՆ ԵՎ ՍՊԱՍԱՐԿՈՒՄ ԻՐԱԿԱՆԱՑՆԵԼՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| ՀՀ ֆինանսների նախարարություն | 24.08.2021թ. |
| 01/11-1/13227-2021 |
| Նախագծի 1-ին կետով սահմանվող՝ առանց մարդու կամ նրա օրինական ներկայացուցչի համաձայնության մարդու կյանքին սպառնացող վտանգի դեպքում բժշկական օգնություն և սպասարկում իրականացնելու կարգի 2-րդ կետի համաձայն՝ առանց համաձայնության բժշկական օգնություն և սպասարկում տրամադրվում է մարդու կյանքին սպառնացող վտանգը վերացնելու նպատակով, ***եթե պացիենտի առողջական վիճակը հնարավորություն չի ընձեռնում տալ համաձայնություն կամ նման համաձայնություն չի տրվում կամ բացակայում են պացիենտի օրինական ներկայացուցիչները։***  Այս կապակցությամբ ուշադրության է արժանի այն հանգամանքը, որ Նախագիծն առաջարկվում է ընդունել «Բնակչության բժշկական օգնության և սպասարկման մասին» Հայաստանի Հանրապետության օրենքի 24-րդ հոդվածի 1-ին մասի 1-ին կետի հիմքով, որը սահմանում է, որ առանց մարդու կամ նրա օրինական ներկայացուցչի համաձայնության բժշկական օգնություն և սպասարկում իրականացվում է մարդու կյանքին սպառնացող վտանգի դեպքում՝ ***Կառավարության սահմանած կարգով***: Այլ կերպ ասած, Նախագծով պետք է սահմանվի մարդու կյանքին սպառնացող վտանգի դեպքում առանց մարդու կամ նրա օրինական ներկայացուցչի համաձայնության բժշկական օգնություն և սպասարկում իրականացնելու ***կարգը***, մինչդեռ Նախագծով, մասնավորապես վերը վկայակոչված դրույթներով, ըստ էության, առաջարկվում է սահմանել նաև առանց մարդու կամ նրա օրինական ներկայացուցչի համաձայնության բժշկական օգնություն և սպասարկում իրականացնելու ***դեպքերը:***  Այս համատեքստում, մարդու կամ նրա օրինական ներկայացուցչի կողմից համաձայնություն չտրվելու դեպքում բժշկական օգնություն և սպասարկում իրականացնելու վերաբերյալ Նախագծով առաջարկվող կառուցակարգերը լրացուցիչ հիմնավորման անհրաժեշտություն ունեն ՀՀ Սահմանադրության 25-րդ հոդվածով երաշխավորված մարդու ֆիզիկական անձեռնամխելիության իրավունքի ապահովման տեսանկյունից: | Ընդունվել է:  Նախագիծը խմբագրվել է: |
| ՀՀ տարածքային կառավարման և ենթակառուցվածքների նախարարություն | 26.08.2021թ. |
| ԳՍ/15.3/22097-2021 |
| Որոշման նախագիծը քննարկվել է ՀՀ մարզպետարանների և Երևանի քաղաքապետարանի հետ։  Քննարկման արդյունքներով տեղեկացնում ենք, որ Տարածքային կառավարման և ենթակառուցվածքների նախարարությունն առաջարկություններ չունի։ | Ընդունվել է ի գիտություն: |
| ՀՀ արդարադատության նախարարություն | 18.01.2022թ. |
| 01/27.0.01/1814-2022 |
| 1. «Առանց մարդու կամ նրա օրինական ներկայացուցչի համաձայնության մարդու կյանքին սպառնացող վտանգի դեպքում բժշկական օգնություն և սպասարկում իրականացնելու կարգը սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետով սահմանվող հավելվածի (այսուհետ՝ Հավելված) 2-րդ կետով անհրաժեշտ է նախատեսել նաև, որ առանց համաձայնության բժշկական օգնություն և սպասարկում տրամադրվում է մարդու կյանքին սպառնացող վտանգը վերացնելու նպատակով նաև այն դեպքում, երբ պացիենտի օրինական ներկայացուցիչների կողմից նման համաձայնություն չի տրվում՝ հաշվի առնելով այն հանգամանքը, որ Հավելվածով նախատեսվում է սահմանել ***առանց*** մարդու կամ ***նրա օրինական ներկայացուցչի համաձայնության*** մարդու կյանքին սպառնացող վտանգի դեպքում բժշկական օգնություն և սպասարկում իրականացնելու կարգը:   Բացի վերոգրյալը՝ Հավելվածի հիշյալ կետում հստակեցման կարիք ունի նաև «բացակայում են պացիենտի օրինական ներկայացուցիչները» արտահայտությունը, քանի որ Հավելվածով առաջարկվող նման ձևակերպումից պարզ չէ, խոսքը օրինական ներկայացուցչի՝ մարդու կյանքին սպառնացող վտանգը վերացնելու նպատակով բժշկական օգնության և սպասարկման իրականացման վայրում ներկա չլինելու, թե ընդհանրապես անձի՝ օրինական ներկայացուցիչ չունենալու մասին է: | Ընդունվել է:  Նախագիծը խմբագրվել է:  Միևնույն ժամանակ տեղեկացնում ենք, որ «բացակայում են պացիենտի օրինական ներկայացուցիչները» արտահայտությունը վերաբերվում է թե՛ օրինական ներկայացուցչի՝ մարդու կյանքին սպառնացող վտանգը վերացնելու նպատակով բժշկական օգնության և սպասարկման իրականացման վայրում ներկա չլինելուն, թե՛ ընդհանրապես անձի՝ օրինական ներկայացուցիչ չունենալուն: |
| 2. Նկատի ունենալով «Բնակչության բժշկական օգնության և սպասարկման մասին» օրենքի 3-րդ հոդվածի 4-րդ մասի 1-ին կետի դրույթները՝ Հավելվածի 3-րդ կետում «վայրում» բառից հետո անհրաժեշտ է լրացնել «,ներառյալ՝ մասնագիտացված շտապօգնությունը, ինչպես նաև բժշկական տարհանման ժամանակ՝ տրանսպորտում» բառերը: Հիշյալ դիտողության համատեքստում՝ անհրաժեշտ է խմբագրել նաև Հավելվածի 4-րդ կետով նախատեսվող կարգավորումը: | Ընդունվել է:  Նախագիծը խմբագրվել է: |
| 3. Հաշվի առնելով այն հանգամանքը, որ Նախագծի նախաբանում վկայակոչված «Բնակչության բժշկական օգնության և սպասարկման մասին» օրենքի 24-րդ հոդվածի 1-ին մասով սահմանված է, որ առանց մարդու կամ նրա օրինական ներկայացուցչի համաձայնության բժշկական օգնություն և սպասարկում իրականացվում է մարդու կյանքին սպառնացող վտանգի դեպքում՝ Կառավարության սահմանած կարգով, այսինքն օրենքի 24-րդ հոդվածի հիշյալ մասով փաստացի նախատեսվում է, որ մարդու կյանքին սպառնացող վտանգի դեպքում բժշկական օգնություն և սպասարկում իրականացվում է առանց մարդու կամ նրա օրինական ներկայացուցչի համաձայնության՝ գտնում ենք, որ Հավելվածի 7-րդ կետով առաջարկվող կարգավորման նախատեսման անհրաժեշտությունը բացակայում է, քանի որ օրենքի 24-րդ հոդվածով նախատեսված իրավասությունը թույլ է տալիս օրինական ներկայացուցիչների կողմից ցանկացած ձևով՝ մարդու կյանքին սպառնացող վտանգի դեպքում բժշկական օգնության և սպասարկման տրամադրմանը խոչընդոտելու դեպքում չընդհատել հիշյալ օգնության տրամադրումը: | Ընդունվել է: |